Ha основу члана 4. Правилника о начину и поступку доделе средстава традиционаним црквама и верским заједницама на територији општине Кучево, бр. III-06-3-1/2015/1 од 09.01.2015. год., Одлуке о буџету општине Кучево за 2018. год. („Службени гласник општине Кучево“ бр. 18/17) и Решења о употреби средстава текуће буџетске резерве бр. II-06-2-62/2018 од 20.02.2018. год., Председник општине Кучево доноси

**ОДЛУКУ**

**о расписивању јавног конкурса** за доделу средстава традиционалним црквама

и верским заједницама које се финансирају/суфинансирају

из буџета општине Кучево **за 2018. годину**

**I**

Расписује се II Jавни конкурс за доделу средстава из буџета општине Кучево за финансирање/суфинансирање програма традиционалних цркви и верских заједница за 2018. годину.

**II**

Текст јавног конкурса гласи:

II

ЈАВНИ КОНКУРС

за доделу средстава из буџета општине за финансирање/суфинансирање програма традиционалних цркви и верских заједница за 2018. год.

**I Намена средстава и износ**

Средства за финансирање/суфинанисрање програма традиционалних цркви и верских заједница распоређују се у оквиру раздела 5 – Општинска управа, функција 840 – Дотације невладиним организацијама, Програм 13, програмска активност 0003 – Унапређење система очувања и представљања културно-историјског наслеђа, позиција 137, економска класификација 481931 – Дотације верским заједницама, у укупном износу од 1.000.000,00 динара.

Позивају се сви представници традиционалних цркви и верских заједница да доставе програме за задовољење својих и потреба грађана, а које реализују на територији општине Кучево и који се финансирају из буџета општине Кучево.

**II Услови за учествовање на конкурсу**

Право учешћа на јавном конкурсу имају цркве или верске заједнице које су регистроване на територији општине Кучево, с тим да све своје програмске акивности морају реализовати на територији општине Кучево.

**III Критеријуми за оцењивање програма**

Средства намењена традиционалним црквама и верским заједницама користе се за:

* изградњу или обнову верских објеката,
* адаптацију или реконструкцију цркава и верских објеката,
* инвестиционо и текуће одржавање цркава и верских објеката,

**IV Начин подношења захтева**

Цркве и верске заједнице подносе пријаву програма на посебном обрасцу - пријави која се може преузети у просторијама Општинске управе Кучево, канцеларија бр. 13. или на сајту општине Кучево [www.kucevo.rs](file:///C:\Users\Sladja\Downloads\www.kucevo.rs). Уз образац пријаве на јавни конкурс подносиоци програма прилажу и следећу документацију:

- Фотокопију ПИБ обрасца,

- Фотокопију картона депонованих потписа,

- Фотокопију личне карте одговорног лица,

- Детаљан опис програма и финансијски план,

- Наративни извештај о утрошку средстава у претходној години.

Комплетна документација за јавни конкурс доставља се у затвореној коверти на чијој полеђини се наводе подаци о подносиоцу пријаве, предајом преко писарнице Општинске управе општине Кучево лично или путем поште на адресу: Општинска управа Кучево, Светог Саве бр. 76., 12240 Кучево, са назнаком: Комисији за спровођење јавног конкурса за избор програма традиционалних цркава и верских заједница, насловљено за: „Конкурс за финансирање/суфинансирање програма традиционалних цркви и верских заједница који се финансирају из буџета општине Кучево“.

Неблаговремене и непотпуне пријаве неће се разматрати.

**V Рок за подношење захтева и одлучивање по захтевима**

Конкурс је отворен од 26.02.2018. године до утрошка средстава предвиђених буџетом општине за 2018. годину.

Предлог Одлуке о избору програма цркви и верских заједница који се финансирају из буџета општине Комисија доставља Председнику општине.

Председник општине на основу предлога Комисије доноси Одлуку о избору програма рада традиционалних цркава и верских заједница, која се финансирају из буџета у року од 7 дана од дан пријема предлога Одлуке од стране Комисије. Традиционалне цркве и верске заједнице чији програми буду изабрани на јавном конкурсу закључују уговор о финансирању програма рада којим се уређују права, обавезе и одговорност уговорних старна као и начин извештавања о наменском трошењу средстава.

Број: II-06-2-72/2018 ПРЕДСЕДНИК ОПШТИНЕ

Датум: 23.02.2018. године Новица Јаношевић

К у ч е в о